UEFA Chempionlar Ligasi 2022 finali

2022-yilgi UEFA Chempionlar Ligasi finali 2022-yil 28-may kuni boʻlib oʻtadi. Bu UEFAning asosiy Yevropa futbol klublari musobaqasining 67-mavsumining va Yevropa kubogi UEFA Chempionlar Ligasi nomini olganidan beri 30-mavsumining finali boʻladi. Uchrashuv gʻolibi UEFA Superkubogi uchun UEFA Yevropa Ligasi gʻolibi bilan oʻynash huquqini qoʻlga kiritadi va keyingi mavsumda UEFA Chempionlar Ligasi guruh bosqichiga yoʻllanma oladi.

Final dastlab Sankt-Peterburgdagi „Gazprom Arena“ stadionida boʻlib oʻtishi kerak edi, biroq 2022-yil 24-fevralda UEFA Rossiyaning Ukrainaga bostirib kirishi sababli Chempionlar ligasi finalini qoldirdi. 25-fevral kuni oʻyin Fransiyaga, „Stade de France“ stadioniga koʻchirildi.

Stadion tanlash 
2021-yilda Chempionlar Ligasi, Yevropa Ligasi va ayollar futbol jamoalari oʻrtasida Chempionlar Ligasi final oʻyinlarini oʻtkazish uchun arizalar qabul qilish 2018-yilning 28-sentabr kuni boshlandi. UEFA reglamentiga koʻra, 2018-yilning 28-oktabriga qadar futbol assosiasiyalari final oʻyinlarini oʻz mamlakatida oʻtkazishdan manfaatdor ekanligini bildirishi, arizalar fayli esa 2019-yilning 15-fevralidan kechiktirmay UEFAga yuborilishi kerak edi.

2018-yilning 1-noyabrida UEFA ikki assotsiatsiya UEFAga qiziqish bildirishnomalarini taqdim etish orqali Chempionlar Ligasi finalini oʻtkazishga qiziqish bildirilganini eʼlon qildi. Germaniya va Rossiya assotsiatsiyalari mos ravishda Allianz Arena va Gazprom Arenani final bosqichi uchun joy sifatida taklif qilishdi.

2022-yilgi UEFA Chempionlar Ligasi finalini oʻtkazish joyi haqidagi qaror 2019-yil 24-sentabr kuni UEFA Ijroiya qoʻmitasining Lyublyanadagi yigʻilishida qabul qilingan, unda 2021 va 2023-yilgi UEFA Chempionlar ligasi finali mezbonlari ham eʼlon qilingan edi.

Myunxendagi Allianz Arena UEFA Ijroiya qoʻmitasi tomonidan Lyublyanadagi yigʻilish doirasida Chempionlar ligasining 2021/2022-yilgi mavsumi final oʻyini oʻtkaziladigan joy sifatida tanlandi.

Koronavirus pandemiyasi tufayli Chempionlar Ligasi va Yevropa Ligasi final oʻyinlari mezbonlaridan oʻz shaharlarida oʻtkaziladigan final oʻyinlarini bir yilga kechiktirish soʻralgandi. Shu munosabat bilan UEFA 2020-yil 17-iyun kuni 2022-yilgi UEFA Chempionlar ligasi finali bir yil avval final oʻyiniga mezbonlik qilishi kerak boʻlgan Sankt-Peterburgda boʻlib oʻtishini maʼlum qildi.

24-fevral kuni Rossiyaning Ukrainaga bostirib kirishi sababli UEFA Chempionlar ligasi finalini Sankt-Peterburgdan koʻchirishi maʼlum boʻldi. 25-fevral kuni UEFA final oʻyinini Parij chekkasidagi „Stade de France“ stadionida oʻtkazishga qaror qildi. Sankt-Peterburgdan koʻchirilgan final oʻyinini oʻtkazishga daʼvo qilgan boshqa shaharlar Amsterdam, Barselona, Myunxen va Rim edi.

Baʼzi maʼlumotlar 
Oʻyin „Liverpul“ va „Real Madrid“ oʻrtasidagi Yevropa kubogi/Chempionlar ligasidagi uchinchi final boʻladi. 1981-yilda Parijdagi „Park de Prens“ stadionida boʻlib oʻtgan Yevropa kubogi finalida ingliz klubi 1:0 hisobida gʻalaba qozongan. Toʻrt yil oldin, 2018-yilda Kiyevdagi Olimpiyskiy stadionida UEFA Chempionlar Ligasi finalida „Real Madrid“ning qoʻli baland kelib boʻlib, 3:1 hisobida gʻalaba qozongan edi.

Ushbu jadvalda 1992-yilgacha finallar UEFA Yevropa kubogi davrida, 1993-yildan esa UEFA Chempionlar Ligasi davrida oʻtkazilgan.

Match

Manbalar